पाएं अपने शहर की ताज़ा ख़बरें और फ्री ई-पेपरडाउनलोड करें
जालंधर. कंपनी बाग चौक पर सोमवार दोपहर गर्मी से बेहोश होकर गिरे कर्मचारी ने दम तोड़ दिया। मृतक की पहचान पीएनटी कालोनी के रहने वाले रमेश लाल (49) के रूप में हुई है। मृतक के भांजे विजय ने बताया कि उसके मामा बस्ती गुजां स्थित डाकघर में तैनात थे।
सोमवार को दोपहर तीन बजे वह दफ्तर से साइकिल पर घर लौट रहे थे। कंपनी बाग चौक के पास वह बेहोश होकर गिर पड़े। उन्हें सिविल अस्पताल दाखिल करवाया गया, जहां उनकी मौत हो गई। परिजनों ने पुलिस कार्रवाई करवाने से इंकार किया है।
पारा फिर चढऩे लगा, शुक्रवार तक 45 डिग्री के आसार
जालंधर. कुछ दिनों की राहत के बाद पारा फिर से चढऩे लगा है। दिन भर गर्म हवा चली। न्यूनतम और अधिकतम तापमान भी चढ़ गया। मंगलवार को अधिकतम तापमान 42.6 डिग्री और न्यूनतम तापमान 26.6 डिग्री सेल्सियस दर्ज किया गया। मौसम वैज्ञानिक बताते हैं कि शुक्रवार तक यह 45 डिग्री तक पहुंच जाएगा। न्यूनतम तापमान भी ३० डिग्री के आसपास होने का अनुमान है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva zho_Hant eng_Latn